De Bibe is im Judntum und Christentum de Bezeichnung fia untaschiedliche Sammlunga vo Schriftn, de wo vo de Ohenga ois heilig ogsegn wean und ois Urkundn vom Glaam gejtn. Dees san Zammastejunga vo Schriftn (aa "Biachl", griach. "biblica") ausm Morgnland (Levante, Vordara Orient), de wo im Valaff vo eppa 1200 Joar entstandn san und bis zum 2. Joarhundat zeascht vo Judn, spoda aa vo Christn kanonisiat (wuikiale ois normative Richtschnua definiat) worn san.